text: Kolding FC undgår konkurs - sandsynligvis
  25 november 2011 kl. 10.50
  Efter et retsmøde igår taler alt for, at Vejle Boldklub Kolding-samarbejde kan fortsætte.
  Det har været en forudsætning fra DBU's side, at Kolding FC lukker solvent. Ellers vil DBU ikke acceptere Vejle Boldklub Kolding.
  Ifølge JydskeVestkysten accepterede kreditorerne på retsmødet at få omkring 20 procent af deres tilgodehavender. Klubben kan derfor sandsynligvis lukke solvent.
  ? Det er en god dag for klubben. Det er positivt, at vi kan fortsætte arbejdet og sikre gode resultater, siger VB Kolding-direktør Henrik Tønder til JydskeVestkysten - dog med et forbehold for, at en konkurs i yderste konsekvens stadig er en mulighed.
  